ΓΡΑΠΤΗ ΕΡΩΤΗΣΗ E-1352/03

υποβολή: Camilo Nogueira Romn (Verts/ALE) προς την Επιτροπή

(10 Απριλίου 2003)

Θέμα: Οδός ταχείας κυκλοφορίας στο Morrazo, στη Γαλικία

Τον περασμένο Σεπτέμβριο κατέθεσα γραπτή ερώτηση στην Επιτροπή σχετικά με την οδό ταχεία κυκλοφορίας στο Morrazo, στην Γαλικία (E-2581/02(1)), στην οποία εξέθετα τις κοινωνικές, οικονομικές, οικολογικές ζημίες καθώς και [τις] ζημίες στο τοπίο που θα προκαλούσαν η προβλεπόμενη διαδρομή και [οι] επιλεγείσες τεχνικές λύσεις όσον αφορά το εν λόγω έργο, αναφέροντας τις αντιρρήσεις που προέβαλαν κατά του έργου χιλιάδες πολίτες του Morrazo και θέτοντας ερωτήματα για διάφορες πτυχές του έργου.

Στις 4 του περασμένου Οκτωβρίου, η Επιτροπή έδωσε μια πρώτη απάντηση, δηλώνοντας ότι συγκέντρωνε τις πληροφορίες που απαιτούνται, προκειμένου να γνωστοποιήσει το συντομότερο το αποτέλεσμα των ερευνών της. Σε μια δεύτερη απάντηση, στις 18 Φεβρουαρίου, η Επιτροπή ανακοίνωσε ότι οι ισπανικές αρχές είχαν απαντήσει λέγοντας ότι η μελέτη περιβαλλοντικών επιπτώσεων είχε πραγματοποιηθεί τον Ιούλιο του 2001 και ότι το έργο θα ξεκινούσε στο διάστημα μεταξύ Δεκεμβρίου 2002 και Φεβρουαρίου 2003 — κάτι το οποίο ακόμα δεν έχει γίνει. Η μελέτη περιβαλλοντικών επιπτώσεων που αναφέρουν οι αρχές αντιστοιχεί ακριβώς στη μελέτη που δεν αποδέχτηκαν οι κάτοικοι του Morrazo, προκαλώντας την ερώτησή μου. Η Επιτροπή, από την άλλη, ενημερώνει ότι τέτοια μελέτη δεν παρελήφθη στις Βρυξέλλες, οι δε αρμόδιες αρχές, στην περίπτωση αυτή η κυβέρνηση της Γαλικίας, δεν τήρησαν τις διατάξεις του άρθρου 26 κανονισμού (ΕΚ) αριθ. 1260/1999(2), που τιςποχρεώνει να παρέχουν τα στοιχεία που επιτρέπουν να εκτιμηθούν [] οι επιπτώσεις στο περιβάλλον και η εφαρμογή των αρχών της προφύλαξης και της προληπτικής δράσης [].

Το έργο της οδού ταχείας κυκλοφορίας του Morrazo έχει ενιαίο χαρακτήρα και δεν μπορεί να διαιρεθεί σε επιμέρους έργα από τις δημόσιες αρχές· η επένδυση σε αυτόπολογίζεται σε 70 εκατομμύρια ευρώ, ποσό πουπερβαίνει τα 50 εκατομμύρια ευρώ που ορίζονται στο άρθρο 25 του κανονισμού ως όριο για τις καθορισμένες απαιτήσεις σχετικά με τα στοιχεία που επιτρέπουν να εκτιμηθούν [] οι επιπτώσεις στο περιβάλλον και η εφαρμογή των αρχών της προφύλαξης και της προληπτικής δράσης [], σύμφωνα με το άρθρο 26. Στα στοιχεία αυτά, που πρέπει ναποβληθούν στην Επιτροπή, περιλαμβάνονται, μεταξύ άλλων, η αξιολόγηση των κινδύνων, η κοινωνικοοικονομική χρησιμότητα του έργου, η προβλεπόμενη επίδραση στην ανάπτυξη της συγκεκριμένης περιοχής και τα στοιχεία που επιτρέπουν την εκτίμηση των περιβαλλοντικών επιπτώσεων, της εφαρμογής της αρχής της προληπτικής δράσης, της επανόρθωσης της περιβαλλοντικής ζημίας και της αρχής ο ρυπαίνων πληρώνει, καθώς και την τήρηση της κοινοτικής νομοθεσίας σε θέματα περιβάλλοντος.

Υπό το πρίσμα των απαιτήσεων αυτών, τις οποίες δεν έχει ικανοποιήσει η κυβέρνηση της Γαλικίας, γνωρίζοντας ότι η κυβέρνηση αυτή δεν έχει καν αποστείλει ακόμα στη Επιτροπή την αξιολόγηση των περιβαλλοντικών επιπτώσεων του έργου, και γνωρίζοντας ότι έχει ήδη ξεκινήσει η προθεσμία που είχε τεθεί για την έναρξη των έργων της οδού ταχείας κυκλοφορίας του Morrazo, ποιες πρωτοβουλίες, αναγκαστικά επείγουσες, προτίθεται να αναλάβει η Επιτροπή έναντι της κυβέρνησης της Γαλικίας για την τήρηση της κοινοτικής νομοθεσίας, ως απάντηση στα αιτήματα χιλιάδων πολιτών της Γαλικίας·

(1) ΕΕ C 309 E της 12.12.2002, σελ. 235.

(2) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(2 Ιουνίου 2003)

Στην απάντησή της, της 18ης Φεβρουαρίου 2003, στη γραπτή ερώτηση E-2581/02 για το ίδιο θέμα, η Επιτροπή ανέφερε ότι οι ισπανικές αρχές σκόπευαν να συμπεριλάβουν στο μέτρο 6.1 (Carreteras y autovas) του επιχειρησιακού προγράμματος για τη Γαλικία 2000-2006, έργο κατασκευής οδού ταχείας κυκλοφορίας στη χερσόνησο Morrazo. Η Επιτροπή τόνισε επίσης, ότι δεδομένου ότι πρόκειται για έργο του οποίου η συνολική δαπάνηπερβαίνει τα 50 εκατομμύρια ευρώ, κατά την έννοια του άρθρου 25 του κανονισμού (ΕΚ) αριθ. 1260/1999 του Συμβουλίου(1), εφαρμόζεται η διαδικασία που προβλέπεται στο άρθρο 26 του ίδιου κανονισμού σχετικά με την έγκριση των μεγάλων έργων.

Η Επιτροπή έλαβε στις 23 Απριλίου 2003 τις πληροφορίες που απαιτούνται από το ανωτέρω άρθρο 26. Η Επιτροπή εξετάζει επί του παρόντος τα έγγραφα τα οποία έλαβε με βάση τα στοιχεία που προβλέπονται από τη νομοθεσία.

Εφόσον πρόκειται για μεγάλο έργο, το άρθρο 26 παράγραφος 1 ορίζει ότι η Επιτροπή πρέπει να έχει ενημερωθεί, πριν από τη συμμετοχή των Διαρθρωτικών Ταμείων στη χρηματοδότησή του. Συνεπώς, ενδεχόμενες δαπάνες που δηλώθηκαν στην Επιτροπή σχετικά με το έργο αυτό δεν μπορούν να αποτελέσουν αντικείμενο χρηματοδότησης πριν από την επίσημη έγκριση της απόφασης, όπως προβλέπεται στο άρθρο 26 παράγραφος 3 του κανονισμού (ΕΚ) αριθ. 1260/1999.

Επιπλέον, η Επιτροπή έλαβε πολλές καταγγελίες σχετικά με το έργο κατασκευής οδού ταχείας κυκλοφορίας στο Morrazo και τη πιθανότητα κακής εφαρμογής της κοινοτικής νομοθεσίας σε θέματα περιβάλλοντος. Το θέμα αυτό αποτέλεσε ήδη αντικείμενο ανταλλαγής πληροφοριών μεταξύ της Επιτροπής και των ισπανικών αρχών. Ο εν λόγω φάκελος είχε συμπεριληφθεί επίσης στην ημερήσια διάταξη της συνεδρίασης πακέτο σχετικά με τις καταγγελίες και τις διαδικασίες παράβασης στον τομέα του περιβάλλοντος, που έλαβε χώρα στη Μαδρίτη στις 3 και 4 Απριλίου 2003. Το έργο αυτόποβλήθηκε σε διαδικασία αξιολόγησης περιβαλλοντικών επιπτώσεων και οι ισπανικές αρχές εκτιμούν ότι δεν θαπάρξουν δυσμενείς επιπτώσεις στις τοποθεσίες που πρόκειται να ενταχθούν στο δίκτυο Natura 2000. Ο εν λόγω φάκελος αποτελεί επί του παρόντος αντικείμενο εξέτασης από την Επιτροπή, λαμβανομένωνπόψη όλων των στοιχείων που αναφέρθηκαν ανωτέρω.

(1) Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία, ΕΕ L 161 της 26.6.1999.